Gracia pito

La gracia pitoOrnitologia taksonomio. () estas unutipa birdospecio el la familio de pitedoj. Ĝi estas endemia de Sumatro, en Indonezio.

Taksonomio
Laŭ AviListAviList v2025, konsultita la 26-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Pittidae - pitedoj
Erythropitta Bonaparte, CLJL, 1854
Erythropitta venusta (Müller, S, 1836) - gracia pito

Etimologio
La scienca genra nomo Erythropitta estas vortokunfando de la antikva greka ἐρυθρός (erutros = ruĝa) kun la genro Pitta (pito), kiu estas latina transskribo fare de Vieillot de telugua nomo signifanta "birdeto"Birds of the World, Graceful Pitta.. Efektive, tiuj pitoj havas ruĝajn subajn partojn.

La specia epiteto venusta venas el la latina vĕnustus (= ĉarma, gracia).

Aspekto
La gracia pito estas eta birdo, kiu estas proksimume 18 cm longa. Ĝia nigra koloro estas plifortigita per ruĝecaj nuancoj, kaj la malsupra parto de ĝiaj flugiloj havas brilbluajn striojn, kiuj atendiĝas laŭlonge de ili. La malsupra brusto kaj abdomeno estas svagee karmezinaj. La supra brusto estas malhelbruna kun purpura nuanco. La kruroj povas aspekti aŭ purpurbluaj aŭ palbluaj, kaj ĝiaj irisoj estas malhelbrunaj. La beko estas nigra. La longeca vosto havas ruĝecnigrajn nuancojn. Maskloj kaj inoj montras malmultan seksan dimorfismon. Junuloj havas tute malhelbrunan eksteraĵon kun malpli da kolorvario tra la tuta korpo. Ili ankaŭ havas rozecgrizajn piedojn, ruĝpintan bekon kaj grizecajn irisojn. 

Disvastiĝo kaj habitato
La gracia pito troviĝas en la malaltaj montoj de Sumatro, en humidaj malhelaj arbaroj kun ravinoj kaj densa subvegetaĵaro, de 400 m ĝis 1400 m, foje 1600 m.

Referencoj

Kategorio:Pitedoj
Kategorio:Paseroformaj
Kategorio:Birdoj de Sud-Orienta Azio